#  ***ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ***

*** ԼՈՌՈՒ ՄԱՐԶ***

 ***ՍՏԵՓԱՆԱՎԱՆԻ ՀԱՄԱՅՆՔԱՊԵՏԱՐԱՆ***

ք.Ստեփանավան 29/11/2024

**ԱՐՁԱՆԱԳՐՈՒԹՅՈՒՆ N 18**

**ՅՈԹԵՐՈՐԴ ՆՍՏԱՇՐՋԱՆԻ ԵՐՐՈՐԴ ՆԻՍՏԻ**

2024թ. նոյեմբերի 29-ին Ստեփանավանի համայնքապետարանի նիստերի դահլիճում կայացավ Ստեփանավան համայնքի ավագանու յոթերորդ նստաշրջանի երրորդ նիստը:

Նիստին ներկա էին ավագանու անդամներ Հրահատ Աբրահամյանը,Հմայակ Մարտիրոսյանը,Անուշ Իսպիրյանը,Արմեն Փ. Գրիգորյանը,Անուշ Բաղդասարյանը,Լևոն Պապյանը, Վարսիկ Ասրյան, Արծրուն Հակոբյանը,Արմեն Դավթյանը,Արթուր Պապյան,Վանո Հակոբյանը,Մարտուն Մարտիրոսյանը, Ջոն Կիրակոսյանը, Անդրանիկ Տոնոյանը, Ատոմ Գագինյանը: Ներկա էին նաև ՀՈԱԿ-ների տնօրեններ, վարչական ղեկավարներ, համայնքապետարանի աշխատակիցներ: Նիստը վարում էր համայնքի ղեկավարի առաջին տեղակալ Հրահատ Աբրահամյանը:Նիստը հեռարձակվում էր առցանց:

Ներկայացվեց նիստի օրակարգը.

1. ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ ՅՈԹԵՐՈՐԴ ՆՍՏԱՇՐՋԱՆԻ ԵՐՐՈՐԴ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ
2. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ
3. ՀՀ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ ՀԱՍՏԻՔԱՑՈՒՑԱԿԸ, ԱՇԽԱՏԱԿԻՑՆԵՐԻ ԹՎԱՔԱՆԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՆՈՐ ՀԱՎԵԼՎԱԾՆԵՐՈՎ ՀԱՍՏԱՏԵԼՈՒ ՄԱՍԻՆ
4. ԱՆՇԱՐԺ ԳՈՒՅՔԻ ՀԱՐԿԻ ԳԾՈՎ ԱՐՏՈՆՈՒԹՅՈՒՆ ՍԱՀՄԱՆԵԼՈՒ ՄԱՍԻՆ
5. ՀՀ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ «ՄԱՆԿԱՊԱՏԱՆԵԿԱՆ ՄԱՐԶԱԴՊՐՈՑ» ՀՈԱԿ -Ի ԱՆՎԱՆԱՓՈԽՈՒԹՅԱՆ ԵՎ ԿԱՆՈՆԱԴՐՈՒԹՅՈՒՆԸ ՆՈՐ ԽՄԲԱԳՐՈՒԹՅԱՄԲ ՀԱՍՏԱՏԵԼՈՒ ՄԱՍԻՆ
6. ՍՏԵՓԱՆԱՎԱՆ ՀԱՄԱՅՆՔԻ ԴՐՈՇԻ ՆԿԱՐԱԳՐՈՒԹՅՈՒՆԸ ԵՎ ՆՄՈՒՇԸ ՀԱՍՏԱՏԵԼՈՒ ՄԱՍԻՆ
7. «ՍՏԵՓԱՆԱՎԱՆԻ ԵՐԱԽՏԱԳԻՏՈՒԹՅՈՒՆ» ՊԱՏՎՈ ՆՇԱՆԻ ՆԿԱՐԱԳՐՈՒԹՅՈՒՆԸ ԵՎ ՆՄՈՒՇԸ ՀԱՍՏԱՏԵԼՈՒ ՄԱՍԻՆ
8. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ՕՏԱՐԵՐԿՐՅԱ ՔԱՂԱՔԱՑԻՆԵՐԻՆ «ՍՏԵՓԱՆԱՎԱՆԻ ՊԱՏՎԱՎՈՐ ՔԱՂԱՔԱՑԻ» ԿՈՉՈՒՄ ՇՆՈՐՀԵԼՈՒ ԿԱՐԳԸ ՀԱՍՏԱՏԵԼՈՒ ՄԱՍԻՆ
9. **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ ՍՏԵՓԱՆԱՎԱՆ ՔԱՂԱՔԻ ԵՎ ՈՒՐԱՍԱՐ ԲՆԱԿԱՎԱՅՐԻ ՎԱՐՉԱԿԱՆ ՏԱՐԱԾՔՈՒՄ «ՍՏԵՓՁՈՐ-1» ՍՊԸ-Ի ԿՈՂՄԻՑ «ՉՔՆԱՂ-1» ՓՀԷԿ ԿԱՌՈՒՑՄԱՆ ՎԵՐԱԲԵՐՅԱԼ ՀԱՆՐԱՅԻՆ ԼՍՄԱՆԸ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ**
10. ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ ՅՈԹԵՐՈՐԴ ՆՍՏԱՇՐՋԱՆԻ ՉՈՐՐՈՐԴ ՆԻՍՏԻ ԳՈՒՄԱՐՄԱՆ ՕՐԸ ՍԱՀՄԱՆԵԼՈՒ ՄԱՍԻՆ

***ԼՍԵՑԻՆ՝***

1.ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ ՅՈԹԵՐՈՐԴ ՆՍՏԱՇՐՋԱՆԻ ԵՐՐՈՐԴ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ (ԶԵԿՈՒՑՈՂ՝ ՀՐԱՀԱՏ ԱԲՐԱՀԱՄՅԱՆ)

Զեկուցողը ներկայացրեց նիստի օրակարգը:Դրվեց քվեարկության:Ավագանին հաստատեց օրակարգը:

Որոշումն ընդունված է / որոշում N-120-Ա/

***ԼՍԵՑԻՆ՝***

2. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ (ԶԵԿՈՒՑՈՂ՝ ԷԼՄԻՐԱ ՌԵՎԱԶՅԱՆ)

Զեկուցողը ներկայացրեց, թե համայնքի բյուջեում ինչ փոփոխություններ են եղել: Նշեց, որ հավելվածը ուղարկվել է նաև իրենց:Ավագանին կողմ քվեարկեց նախագծին:

Որոշումն ընդունված է / որոշում N-121-Ն/

***ԼՍԵՑԻՆ՝***

3.ՀՀ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ ՀԱՍՏԻՔԱՑՈՒՑԱԿԸ, ԱՇԽԱՏԱԿԻՑՆԵՐԻ ԹՎԱՔԱՆԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՆՈՐ ՀԱՎԵԼՎԱԾՆԵՐՈՎ ՀԱՍՏԱՏԵԼՈՒ ՄԱՍԻՆ (ԶԵԿՈՒՑՈՂ՝ ՀԱՍՄԻԿ ՄՈՎՍԻՍՅԱՆ)

Զեկուցողը նշեց, որ համայնքապատկան ՀՈԱԿ-ների հաստիքներում աշխատողների թվաքանակի փոփոխություններ չեն կատարվել, բարձրացել է դրույքաչափերը՝ կատարվել է աշխատավարձի բարձրացում:

Հարցը դրվեց քվեարկության:Ավագանին կողմ քվեարկեց:

Որոշումն ընդունված է / որոշում N-122-Ն/

***ԼՍԵՑԻՆ՝***

4.ԱՆՇԱՐԺ ԳՈՒՅՔԻ ՀԱՐԿԻ ԳԾՈՎ ԱՐՏՈՆՈՒԹՅՈՒՆ ՍԱՀՄԱՆԵԼՈՒ ՄԱՍԻՆ (ԶԵԿՈՒՑՈՂ՝ ԳՐԻԳՈՐ ՊԱՊՅԱՆ)

Զեկուցողը ներկայացրեց, որ «Էյ-Թի-Փի» բարեգործական հիմնադրամը համայնքի տարածքում մեծ գործունեություն է իրականացնում, որի համար համայնքի տարածքում անհատույց տրված գյուղատնտեսական նշանակության հողամասերի համար սահմանել արտոնություն՝ ազատել անշարժ գույքի հարկից:Արտոնությունը սահմանել 2023թ-ից սկսած մինչև գույքի տնօրինման ավարտը:

Հարցը դրվեց քվեարկության:Բոլորը կողմ քվեարկեցին:

Որոշումն ընդունված է / որոշում N-123-Ա/

***ԼՍԵՑԻՆ՝***

5.ՀՀ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ «ՄԱՆԿԱՊԱՏԱՆԵԿԱՆ ՄԱՐԶԱԴՊՐՈՑ» ՀՈԱԿ -Ի ԱՆՎԱՆԱՓՈԽՈՒԹՅԱՆ ԵՎ ԿԱՆՈՆԱԴՐՈՒԹՅՈՒՆԸ ՆՈՐ ԽՄԲԱԳՐՈՒԹՅԱՄԲ ՀԱՍՏԱՏԵԼՈՒ ՄԱՍԻՆ (ԶԵԿՈՒՑՈՂ՝ ՀԱՍՄԻԿ ՄՈՎՍԻՍՅԱՆ)

Զեկուցողը հիշեցրեց, որ դեռևս նախորդ տարի միտում կար մարզադպրոցը և քաղաքային այգին միավորել և դարձնել մեկ կառույց:Մյուս տարի գարնանն գործարկվելու է այգին և հաստիքացուցակներում ևս կատարվել է փոփոխություն:Անհրաժեշտ է նաև կանոնադրության փոփոխություն, որը պետք է հաստատի ավագանին:Նախագիծը դրվեց քվեարկության:Ավագանին հաստատեց բոլորը կողմ:

Որոշումն ընդունված է / որոշում N-124-Ա/

***ԼՍԵՑԻՆ՝***

6.ՍՏԵՓԱՆԱՎԱՆ ՀԱՄԱՅՆՔԻ ԴՐՈՇԻ ՆԿԱՐԱԳՐՈՒԹՅՈՒՆԸ ԵՎ ՆՄՈՒՇԸ ՀԱՍՏԱՏԵԼՈՒ ՄԱՍԻՆ(ԶԵԿՈՒՑՈՂ՝ ԳԱԳԻԿ ՇԻՐՄԱԶԱՆՅԱՆ)

Զեկուցողը ներկայացրեց, որ Ստեփանավան քաղաքի համայնքի դրոշը ունի հետևյալ նկարագիրը՝ սպիտակ գույնի վրա տպված լինի համայնքի խորհրդանիշը:Նախագիծը դրվեց քվեարկության:Ավագանին հաստատեց Ստեփանավան համայնքի դրոշի նմուշը:

Որոշումն ընդունված է / որոշում N-125-Ա/

***ԼՍԵՑԻՆ՝***

7.«ՍՏԵՓԱՆԱՎԱՆԻ ԵՐԱԽՏԱԳԻՏՈՒԹՅՈՒՆ» ՊԱՏՎՈ ՆՇԱՆԻ ՆԿԱՐԱԳՐՈՒԹՅՈՒՆԸ ԵՎ ՆՄՈՒՇԸ ՀԱՍՏԱՏԵԼՈՒ ՄԱՍԻՆ (ԶԵԿՈՒՑՈՂ՝ ԳԱԳԻԿ ՇԻՐՄԱԶԱՆՅԱՆ)

 Զեկուցողը ներկայացրեց .«Ստեփանավանի երախտագիտություն» պատվո նշանի նկարագիրը մանրամասնեց նյութը,տեսքը, չափսերը:Ներկայացվեց նաև կանոնադրությունը:

Նախագիծը ողջունվեց և կողմ քվեարկվեց ավագանու կողմից:

Որոշումն ընդունված է / որոշում N-126-Ա/

***ԼՍԵՑԻՆ՝***

8.ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ՕՏԱՐԵՐԿՐՅԱ ՔԱՂԱՔԱՑԻՆԵՐԻՆ «ՍՏԵՓԱՆԱՎԱՆԻ ՊԱՏՎԱՎՈՐ ՔԱՂԱՔԱՑԻ» ԿՈՉՈՒՄ ՇՆՈՐՀԵԼՈՒ ԿԱՐԳԸ ՀԱՍՏԱՏԵԼՈՒ ՄԱՍԻՆ (ԶԵԿՈՒՑՈՂ՝ ԳԱԳԻԿ ՇԻՐՄԱԶԱՆՅԱՆ)

Զեկուցողը ներկայացրեց կոչումը շնորհելու կարգը կետ առ կետ նշեց քայլերը, որով պետք է առաջնորդվել կոչումը շնորհելու համար:

Նախագիծը ավագանու անդամները կողմ քվեարկեցին:

Որոշումն ընդունված է / որոշում N-127-Ա/

***ԼՍԵՑԻՆ՝***

9**. «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ ՍՏԵՓԱՆԱՎԱՆ ՔԱՂԱՔԻ ԵՎ ՈՒՐԱՍԱՐ ԲՆԱԿԱՎԱՅՐԻ ՎԱՐՉԱԿԱՆ ՏԱՐԱԾՔՈՒՄ «ՍՏԵՓՁՈՐ-1» ՍՊԸ-Ի ԿՈՂՄԻՑ «ՉՔՆԱՂ-1» ՓՀԷԿ ԿԱՌՈՒՑՄԱՆ ՎԵՐԱԲԵՐՅԱԼ ՀԱՆՐԱՅԻՆ ԼՍՄԱՆԸ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ** (ԶԵԿՈՒՑՈՂ՝ ԱՐՍԵՆ ԱՎԱԳՅԱՆ)

Զեկուցողը հայտնեց, որ կայացել է հանրային լսում և՛ Ստեփանավանում, և՛ Ուրասարում, քննարկվել են կառուցման հետ կապված շատ հարցեր:Անհրաժեշտ է , որ ավագանին ևս հաստատի գործընթացը:Հարցը դրվեց քվեարկության:Վանո Հակոբյանը ձեռնպահ քվեաքրկեց, ավագանու մյուս անդամները՝ կողմ:

Որոշումն ընդունված է / որոշում N-128-Ա/

***ԼՍԵՑԻՆ՝***

10.ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ ՅՈԹԵՐՈՐԴ ՆՍՏԱՇՐՋԱՆԻ ՉՈՐՐՈՐԴ ՆԻՍՏԻ ԳՈՒՄԱՐՄԱՆ ՕՐԸ ՍԱՀՄԱՆԵԼՈՒ ՄԱՍԻՆ

Զեկուցողը առաջարկեց ավագանու յոթերորդ նստաշրջանի չորրորդ նիստի գումարման օրը սահմանել դեկտեմբերի 24-ին՝ ժամը 14.30-ին:

Ավագանու անդամները կողմ քվեարկեցին:

Որոշումն ընդունված է / որոշում N-129-Ա/

Օրակարգային հարցերը սպառվեցին: Նիստն ավարտեց աշխատանքը: